ทั้งนี้ ผู้สื่อข่าวจำนวนหนึ่งที่ตามคุณหญิงไขศรีไปทำข่าวที่วัดโพธิ์ ได้เดินเข้าไปสอบถามหญิงสาวที่อ้างตัวว่าเป็นนักศึกษากลุ่มนี้ สร้างความไม่พอใจแก่กลุ่มหญิงสาว โดยอ้างว่าเป็นสิทธิส่วนบุคคล และปีที่แล้วก็เคยใส่ชุดแบบนี้เข้ามาทำกิจกรรมในวัดโพธิ์ โดยไม่ได้ถูกห้ามเข้า พร้อมต่อว่าผู้สื่อข่าวที่มาถ่ายรูปโดยไม่ได้รับอนุญาต และยังมีหญิงสาวคนหนึ่งนั่งเบียดชิดชาวต่างชาติผิวสีคนหนึ่งพร้อมนำบุหรี่ออกมาสูบด้วย โดยอ้างว่าเป็นสิทธิส่วนบุคคล เพราะอะไรจะแต่งกายแบบนี้เข้าวัดไม่ได้ ต้องให้ใส่กระโปรงยาวคลุมข้อเท้าเข้ามาในวัดหรืออย่างไรผู้สื่อข่าวได้สอบถามไปยัง รศ.ดร. สุขุม เฉลยทรัพย์ รองอธิการบดี ม.ราชภัฏสวนดุสิต (มสด.) ถึงกรณีที่นักศึกษาดังกล่าวอ้างว่าเป็นนักศึกษา มสด. ได้รับคำตอบจากรศ. ดร.สุขุม ว่า ต้องไปตรวจสอบข้อเท็จจริงก่อนว่าเป็นนักศึกษา มสด.หรือไม่ ซึ่งที่ผ่านมามีบุคคลนำชื่อสถาบันและแต่งกายเลียนแบบเครื่องแบบนักศึกษาไปแอบอ้างทำอาชีพไม่เหมาะสมกับนักท่องเที่ยวต่างชาติ จึงขอตรวจสอบข้อเท็จจริงก่อน โดยจะประชุมผู้บริหารมหาวิทยาลัยเป็นกรณีเร่งด่วน เพื่อตรวจสอบข้อเท็จจริงและแก้ปัญหา
คุณหญิงไขศรีได้เดินเข้าไปสํารวจหญิงสาวที่อ้างว่าเป็นสิทธิส่วนบุคคลในวัดโพธิ์ โดยมีการไปทําข่าวที่วัดใด 
วัดโพธิ์